
Par Augšdaugavas Industriālā parka teritorijas un publiskās infrastruktūras
 izmantošanu un pārvaldīšanu

Izdoti saskaņā ar likuma "Par valsts nekustamā īpašuma nodošanu
Augšdaugavas novada pašvaldībai industriālā 
parka izveidei" 3.panta trešo daļu
[bookmark: n1][bookmark: n-1301711]
[bookmark: p1][bookmark: p-1301712]I. Vispārīgie jautājumi
1. Saistošie noteikumi (turpmāk – Noteikumi) nosaka:
1.1. Augšdaugavas industriālā parka (turpmāk -AIP) teritoriju Augšdaugavas novada pašvaldības (turpmāk – Pašvaldība) īpašumā esošajā nekustamajā īpašumā "Industriālais parks Augšdaugava", kadastra Nr.44680060348, zemes vienībās ar kadastra apzīmējumiem  4468006 0593, 44680060551, 44680060571, 44680060550, 44680060596,  44680060555, 44680060654, 44680070121, 44680070179,  44680070122, 44680070136 un 44680070123; 
1.2. AIP teritorijas un publiskās infrastruktūras raksturojumu;
1.3. AIP izveidošanas noteikumus un izmantošanas nosacījumus;
1.4. prasības komersantiem, kas pretendē uz AIP teritorijas un publiskās infrastruktūras izmantošanu un komersantu uzraudzības kārtību;
1.5. AIP pārvaldīšanas nosacījumus.
[bookmark: p2][bookmark: p-1301713]2. 	Šo noteikumu mērķis ir noteikt AIP izveides, pārvaldības un attīstības kārtību, lai veicinātu uzņēmējdarbības attīstību, investīciju piesaisti, nodarbinātību un ilgtspējīgu Augšdaugavas novada un Latgales plānošanas reģiona attīstību un ekonomisko izaugsmi.

II. AIP  teritorijas un publiskās infrastruktūras raksturojums
3. AIP zemes vienībās ar kadastra apzīmējumiem 44680070121, 44680070122, 44680070123 (turpmāk- AIP austrumu puse) primāri paredzēts iznomāt apbūves tiesību komersantiem atjaunojamo energoresursu ieguvei. 
4. AIP zemes vienībās ar kadastra apzīmējumiem 44680060593, 44680060571, 44680060596, 44680060564 (turpmāk- AIP rietumu puse) paredzēts izveidot nomas laukumus, kuros publiskās izsolēs tiks iznomātas apbūves tiesības komersantiem tālākai komerciālai apbūvei.
5. AIP zemes vienībās ar kadastra apzīmējumiem 44680060551, 44680060550, 44680060555 paredzēts izbūvēt publisko satiksmes infrastruktūru.
[bookmark: p3][bookmark: p-1301715][bookmark: n3][bookmark: n-1301720]6. AIP publisko infrastruktūru veido  apgaismoti pašvaldības ceļi ar gājēju un mikromobilitātes rīku pārvietošanās joslām, autostāvlaukums, lietusūdens kanalizācijas sistēma, dzeramā ūdens ieguves un apgādes sistēma, sadzīves notekūdeņu attīrīšanas un kanalizācijas sistēma. 
[bookmark: n4][bookmark: n-1301724]
III. AIP izveidošanas noteikumi un izmantošanas nosacījumi
7.  AIP teritoriju tiek attīstīta kārtās:
7.1. Pirmajā attīstības kārtā izbūvēta AIP publiskā infrastruktūra un sagatavots nomas laukums zemes vienībā ar kadastra apzīmējumu 44680060596 (35 ha);
7.2. Otrajā attīstības kārtā sagatavoti nomas laukumi komerciālai apbūvei zemes vienībās ar kadastra apzīmējumiem 44680060593, 44680060571, 44680060564 ,un  AIP austrumu pusē iznomāta apbūves tiesība vienam vai vairākiem komersantiem atjaunojamo energoresursu ieguvei.  
8. AIP teritorijas atļautā funkcionālā izmantošana, apbūves parametri un teritorijas izmantošanas nosacījumi noteikti lokālplānojumā “Lokālplānojums, ar kuru groza Daugavpils novada teritorijas plānojumu Augšdaugavas Industriālā parka izveidošanai”.

[bookmark: p10][bookmark: p-1301726][bookmark: p11][bookmark: p-1301728]IV. Prasības komersantiem teritorijas un publiskās infrastruktūras izmantošanai
9. Tiesības izmantot AIP teritoriju komersants iegūst Pašvaldības organizētā apbūves tiesības izsolē, ko organizē Pašvaldības īpašuma atsavināšanas un nomas tiesību izsoles komisijas normatīvajos aktos noteiktajā kārtībā.
10.Komersantam, kurš pretendē uz apbūves tiesības nomu laukumā ar kadastra apzīmējumu 44680060596 , ir jāizpilda noteiktie atbilstības kritēriji atbilstoši Ministru kabineta 2024. gada 16. janvāra noteikumu Nr. 55 “Eiropas Savienības kohēzijas politikas programmas 2021.– 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi” (turpmāk- MK noteikumi) un šādas prasības:
10.1. Komersanta pamatdarbība (pārsniedz 50 procentus no neto apgrozījuma) Augšdaugavas Industriālā parka teritorijā no 2025.gada 1.janvāra nav saistīta ar NACE 2.1. redakcijā iekļautajām šādām tautsaimniecības nozarēm (atbilstoši Eiropas Komisijas 2022. gada 10. oktobra Deleģētajai Regulai (ES) 2023/137, ar kuru groza Eiropas Parlamenta un Padomes Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju (turpmāk – NACE 2.1. red.)):

10.1.1. elektroenerģija, gāzes apgāde, siltumapgāde, ja komersanta darbība saistīta ar tādas enerģijas ražošanu, pārveidi, pārvadi un sadali, kas iegūta no fosilajiem energoresursiem (NACE 2. red. D sadaļa), izņemot NACE 2. red. D sadaļā minēto gaisa kondicionēšanu;
10.1.2. ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE 2. red. E sadaļa);
10.1.3. vairumtirdzniecība un mazumtirdzniecība, izņemot automobiļu un motociklu remontu (NACE 2. red. G sadaļa);
10.1.4. finanšu un apdrošināšanas darbības (NACE 2. red. K sadaļa);
10.1.5. operācijas ar nekustamo īpašumu (NACE 2. red. L sadaļa);
10.1.6. valsts pārvalde un aizsardzība, obligātā sociālā apdrošināšana (NACE 2. red. O sadaļa);
10.1.7. azartspēles un derības (NACE 2. red. R sadaļas 92. nodaļa);
10.1.8. tabakas audzēšana (NACE 2. red. A sadaļas 01.15 klase), akmeņogļu un lignīta ieguve (NACE 2. red. B sadaļas 05. nodaļa), jēlnaftas un dabasgāzes ieguve (NACE 2. red. B sadaļas 06. nodaļa), tabakas izstrādājumu ražošana (NACE 2. red. C sadaļas 12. nodaļa), koksa un naftas pārstrādes produktu ražošana (NACE 2. red. C sadaļas 19. nodaļa);
10.1.9. ārpusteritoriālo organizāciju un institūciju darbība (NACE 2. red. U sadaļa).
10.2.Komersants līdz 2029. gada 31. decembrim nodrošina darba algu fonda pieaugumu un MK noteikumu 11. punkta nosacījumu izpildi. 

11. Komersanti, kuri izmanto AIP teritoriju un tajā izveidoto publisko infrastruktūru, par katru gadu (sākot no apbūves tiesības līguma noslēgšanas gada) līdz sekojošā gada 1. jūlijam iesniedz Pašvaldībai informāciju par gadā veiktajām privātajām nefinanšu investīcijām nemateriālajos ieguldījumos un pamatlīdzekļos nomas objektā un izmaksu apjomu, kas saistīts ar darbinieku atalgojumu nomas objektā, ko pamato ar atbilstošu grāmatvedības dokumentāciju. 

[bookmark: n5][bookmark: n-1301741]V. AIP pārvaldīšanas nosacījumi
[bookmark: p16][bookmark: p-1301743]12.  AIP ir Augšdaugavas novada pašvaldības īpašums.
13. Stratēģiskos lēmumus saistībā ar AIP attīstīšanu un darbību pieņem Augšdaugavas novada pašvaldības dome.
14. Pārvaldības funkciju veic Augšdaugavas novada pašvaldības struktūrvienība “Augšdaugavas industriālā parka pārvaldības nodaļa” (turpmāk – Pārvaldnieks).
15. Pašvaldība deleģē pašvaldības kapitālsabiedrību Sabiedrība ar ierobežotu atbildību “Naujenes pakalpojumu serviss” uzturēt tai īpašumā nodoto AIP publiskās ūdenssaimniecības infrastruktūru, nodrošināt AIP teritorijas apsaimniekošanu un sniegt vispārējus apsaimniekošanas pakalpojumus.
16.  Pārvaldnieks sadarbībā ar Latvijas Investīciju un attīstības aģentūru, Latgales plānošanas reģionu, Latgales uzņēmējdarbības centru, Latgales speciālo ekonomisko zonu un citām Latvijas  un starptautiskajām institūcijām organizē pasākumus AIP investoru piesaistei.
17. Pārvaldnieks ir pašvaldības kontaktpersona ar AIP komersantiem, organizē komersantu konsultēšanu, nodrošina atbalstu darba spēka piesaistes pasākumiem, tostarp, sadarbību ar izglītības iestādēm.
[bookmark: p17][bookmark: p-1301744][bookmark: p18][bookmark: p-1301745][bookmark: p19][bookmark: p-1301746]18. Pārvaldnieks organizē uzņēmējdarbības atbalsta pasākumus, tostarp regulāru informācijas apmaiņu par dažādiem Pašvaldības pakalpojumiem, informāciju par pieejamām uzņēmējdarbību veicinošām atbalsta programmām un to finansējumu.
[bookmark: p20][bookmark: p-1301747][bookmark: p21][bookmark: p-1301749][bookmark: n6][bookmark: n-1301751]
[bookmark: p38][bookmark: p-1093101]Augšdaugavas novada pašvaldības saistošo noteikumu Nr. __________
"Par Augšdaugavas Industriālā parka teritorijas un publiskās infrastruktūras
 izmantošanu un pārvaldīšanu "
paskaidrojuma raksts

	Paskaidrojuma raksta sadaļa
	Norādāmā informācija

	1. Mērķis un nepieciešamības pamatojums 
	1.1. Ar saistošajiem noteikumiem tiek noteikti Augšdaugavas industriālā parka teritorijas un infrastruktūras izmantošanas un pārvaldīšanas nosacījumi ar mērķi, noteikt AIP izveides, pārvaldības un attīstības kārtību, lai veicinātu uzņēmējdarbības attīstību, investīciju piesaisti, nodarbinātību un ilgtspējīgu Augšdaugavas novada un Latgales plānošanas reģiona attīstību un ekonomisko izaugsmi.

1.2. Saistošie noteikumi tiek izdoti, lai veicinātu līdzsvarotu komercdarbības attīstību valsts teritorijā, sekmētu Augšdaugavas novada un Latgales plānošanas reģiona attīstību un ekonomisko izaugsmi, kā arī paaugstinātu vietējo iedzīvotāju dzīves kvalitāti.

1.3. Saistošie noteikumi izdoti saskaņā ar likuma “Par valsts nekustamā īpašuma nodošanu Augšdaugavas novada pašvaldībai industriālā parka izveidei” 3. panta trešo daļu.

	2. Fiskālā ietekme uz pašvaldības budžetu 
	Saistošie noteikumi rada tiešu fiskālo ietekmi uz Pašvaldības budžetu.
Augšdaugavas industriālā parka attīstībai Pašvaldība plāno izmantot Eiropas Savienības struktūrfondu finanšu līdzekļus. 1. attīstības kārtā Pašvaldība plāno īstenot projektu, kura ietvaros plānots izveidot publisko infrastruktūru -pašvaldības ceļu un publiskos inženiertehniskās apgādes tīklus un objektus. Projekta plānotās kopējās izmaksas 6 338 251 euro, t.sk, ārējais finansējums 5 000 000 euro. Pēc projekta īstenošanas plānots, ka komersanti, kuri izmantos minēto publisko infrastruktūru un nomās ar apbūves tiesībām  teritorijas, kopumā nodrošinās darba algu fonda pieaugumu savos uzņēmumos vismaz  1 666 667 EUR apmērā un nodrošinās nefinanšu investīcijas savu uzņēmumu attīstībā  vismaz  5 000 000 EUR apmērā. 
Īstenojot plānotās attīstības ieceres teritorijā pilnā apjomā, tiek prognozēts, ka tiks izveidotas ~ 320 jaunas darba vietas 1. attīstības kārtā. Tiek izvirzīts pieņēmums, ka 30% no jaunajām darba vietām aizpildīs Augšdaugavas novada iedzīvotāji, bet pārējos 70% iedzīvotāji no citām pašvaldībām. Augšdaugavas novada pašvaldības budžetā nonāk 75% no novadā deklarēto iedzīvotāju ienākuma nodokļa ieņēmumiem atbilstoši likumam “Par valsts budžetu 2024. gadam un budžeta ietvaru 2024., 2025. un 2026. gadam” . 1.attīstības kārtas īstenošanas rezultātā Augšdaugavas novada pašvaldības ieņēmumi palielinātos par ~ 23 921 EUR. Ņemot vērā ilgtermiņa ekonomisko ieguvu  Augšdaugavas novada pašvaldības ieguvums no iedzīvotāju ienākuma nodokļa industriālā parka realizācijas rezultātā:
1.attīstības kārta: IIN ieņēmumi pašvaldībai 10 gados, EUR (nediskontēti) 239 213;IIN ieņēmumi pašvaldībai 20 gados, EUR (nediskontēti) 526 264.
Saistošo noteikumu īstenošana neietekmēs Pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu saistošo noteikumu izpildi.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Saistošie noteikumi attiecas uz sabiedrībai nozīmīgu jomu – industriālas teritorijas un publiskās infrastruktūras attīstību apkārtējās vides organizētu attīstību, kas sekmē vietējā reģiona ekonomisko izaugsmi, infrastruktūras izveidošanas aspektu balstīšanu uz zaļās dimensijas un digitālās dimensijas rādītāju sasniegšanu, ieguldījumu sasaisti ar stratēģiskās autonomijas un drošības jautājumiem.
Saistošo noteikumu ietekmju vērtējums:
3.1. sociālā ietekme – paredzama tieša ietekme uz cilvēku dzīves līmeni un sabiedrību kopumā, jo industriālā parka attīstība sekmēs darba vietu ar augstu pievienoto vērtību un uz eksportu orientētu darba vietu radīšanu, veidojot jaunus uzņēmumus, lai dažādotu Pašvaldības, kā arī Latgales plānošanas reģiona ekonomiku;
3.2. ietekme uz vidi – saistošo noteikumu īstenošana mazinās dažādu atsevišķu ražošanas uzņēmumu ietekmi uz vidi teritoriāli lokālā līmenī, jo komersantiem kā potenciālajiem investoriem tiks piedāvāta sagatavota teritorija un paredzētas noteiktas prasības komersantiem ražošanas ēku un ar to saistīto infrastruktūru būvniecībā, piemēram, ievērot videi draudzīgus risinājumus, nodrošināt notekūdeņu attīrīšanu, lai nepieļautu neattīrītu ražošanas notekūdeņu nonākšanu vidē; prasības izmantot ilgtspējīgus un atjaunojamo energoresursu (AER) risinājumus vai ar tiem saistītas tehnoloģijas, tai skaitā viedos risinājumus. Prioritāte tiks noteikta komersantiem, kuri vienlīdz izpilda arī klimatneitrālu vai zaļo (videi draudzīgu) tehnoloģiju izmantošanu ražošanas procesā un tas savā darbībā ievēro materiālu aprites nosacījumus ražošanas tehnoloģijā;
3.3. ietekme uz iedzīvotāju veselību – saskatāma neitrāla ietekme, ņemot vērā ražošanas ēku būvniecībā noteiktās prasības paredzēt dzesēšanas un ventilācijas risinājumus, kas nodrošina tādu iekštelpu gaisa apmaiņu un ventilāciju, kas mazina kaitējumu veselībai un novērš ekstremālu gaisa temperatūru maiņu ietekmi uz cilvēku;
3.4. ietekme uz uzņēmējdarbības vidi pašvaldības teritorijā:
3.4.1. ar saistošajiem noteikumiem tiks veicināta komercdarbības attīstība, palielināta esošo uzņēmumu produktivitāte, sekmēta jaunu uzņēmumu veidošanās, esošo uzņēmumu attīstība un izaugsme, kā arī paaugstināta to konkurētspēja; 
3.4.2. tiks nodrošināta jaunu darba vietu izveide; 
3.5. ietekme uz konkurenci – saistošo noteikumu regulējums veicinās konkurenci, palielinot pieejamību inovatīviem vai augstas pievienotās vērtības produktiem, veicinot pāreju uz augsto tehnoloģiju izmantošanu, kas nodrošinātu veiksmīgu dalību globālajās vērtību ķēdēs;
3.6. saistošie noteikumi paredz sociāli atbildīga publiskā iepirkuma piemērošanu, tai skaitā, ievērojot godīgas konkurences principu, nodrošinot konsultēšanos ar tirgus dalībniekiem caurskatāmā un atklātā veidā, Infrastruktūras pieejamībai plašam personu – interesentu lokam nodrošinās vienotas prasības teritorijas un publiskās infrastruktūras izmantošanai, pretendentus noskaidrojot atklātā procesā – nomas vai apbūves tiesību izsolē – balstoties uz objektīviem un nediskriminējošiem kritērijiem.


	4. Ietekme uz administratīvajām procedūrām un to izmaksām 
	Saistošo noteikumu piemērošanas jautājumos ieinteresētā persona var vērsties Augšdaugavas novada pašvaldības Centrālajā pārvaldē personīgi vai rakstot uz elektronisko pasta adresi: pasts@augsdaugavasnovads.lv.
Lai iegūtu tiesības izmantot Augšdaugavas industriālā parka teritoriju, pretendentiem jāpiesakās nomas vai apbūves tiesību izsolē. Nomas un apbūves tiesību izsoli organizēs Augšdaugavas novada pašvaldības Centrālā pārvalde normatīvajos aktos noteiktajā kārtībā. Informācija par izsoli tiks izsludināta Pašvaldības oficiālajā tīmekļa vietnē www.augsdaugavasnovads.lv.


	5. Ietekme uz pašvaldības funkcijām un cilvēkresursiem 
	Saistošie noteikumi izstrādāti, lai nodrošinātu Pašvaldības autonomās funkcijas (Pašvaldības likuma 4.panta pirmās daļas 12.apakšpunkts) un brīvprātīgās iniciatīvas izpildi savas administratīvās teritorijas iedzīvotāju interesēs.
Saistošie noteikumi neparedz administratīvā sloga palielinājumu uz Pašvaldībā pieejamiem cilvēkresursiem, jo nav nepieciešama jaunu institūciju vai amata vietu izveide, Pašvaldība darbosies esošo amata vietu robežās.


	6. Informācija par izpildes nodrošināšanu 
	6.1. Saistošo noteikumu izpildē iesaistīta Augšdaugavas novada pašvaldības iestāde “Augšdaugavas novada pašvaldības Centrālā pārvalde”, Augšdaugavas novada administrācijas struktūrvienības un attiecīgās amatpersonas.
6.2. Nav paredzēta jaunu institūciju izveide, esošo likvidācija vai reorganizācija.

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Mērķa sasniegšanai noteiktas samērīgas prasības Augšdaugavas industriālā parka teritorijas un publiskās infrastruktūras izmantošanai, primāri saskaņā ar spēkā esošo likumu "Par valsts nekustamā īpašuma nodošanu Augšdaugavas novada pašvaldībai industriālā parka izveidei" un citiem saistītajiem tiesību aktiem. Saistošo noteikumu regulējums paredz atbilstošu rīcību ar Augšdaugavas industriālā parka teritorijas kā publiskas personas mantu.
Saistošiem noteikumiem ir pozitīva ietekme uz tautsaimniecību nacionālā mērogā, jo tiek veicināta ekonomikas attīstība un investīciju nonākšana tautsaimniecībā, jaunu darba vietu radīšana, kā arī privāto investīciju piesaistīšana Pašvaldībā un Latgales plānošanas reģionā. 
.

	8. Izstrādes gaitā veiktās konsultācijas ar privātpersonām un institūcijām 
	8.1. konsultācijas saistošo noteikumu izstrādes procesā ar sabiedrības pārstāvjiem (tostarp biedrības, nodibinājumi, apvienības u.tml.) nav notikušas;
8.2. sabiedrības līdzdalības veids – informācijas publicēšana pašvaldības tīmekļvietnē;
8.3. pēc saistošo noteikumu projekta un tam pievienotā paskaidrojuma raksta izskatīšanas domes pastāvīgās komitejas sēdē un saskaņojuma ar Viedās administrācijas un reģionālās attīstības ministriju saņemšanas, saistošo noteikumu projekts tika publicēts Augšdaugavas novada pašvaldības mājaslapā: www.augšdaugavasnovads.lv ,sadaļā "______________________" – "________________________________" sabiedrības viedokļa noskaidrošanai, atbilstoši Pašvaldību likuma 46.panta trešajā daļā noteiktajai kārtībai.
Noteiktajā termiņā (no 2025. gada _______. līdz 2025.gada _____.) viedokļi par saistošo noteikumu projektu saņemti netika.
8.4. izsludinātie saistošie noteikumi tiks publicēti oficiālajā izdevumā "Latvijas Vēstnesis", kā arī pašvaldības informatīvajā izdevumā un oficiālajā tīmekļvietnē, norādot atsauci uz oficiālo publikāciju atbilstoši Pašvaldību likuma 47.panta astotajai daļai.



